На нядаўняй сустрэчы Віктара Сірэнкі з Надзвычайным і Паўнамоцным Паслом Францыі ў Беларусі Дзідзье Канесам абмяркоўвалася праграма планаванага візіту французскіх парламентарыяў, у якой адлюстраваны шырокі спектр пытанняў двухбаковага супрацоўніцтва. Акрамя афіцыйных сустрэч у Савеце Рэспублікі і Міністэрстве замежных спраў, запланавана знаёмства з экспартным і інвестыцыйным патэнцыялам шэрагу прамысловых прадпрыемстваў рэспублікі, а таксама прапрацоўваецца магчымасць візіту на Гродзеншчыну: адным з пунктаў значыцца Шчучын, дзе ў гады Першай сусветнай вайны знаходзіўся лагер для ваеннапалонных. Сто гадоў таму ў ім утрымліваўся ў ліку іншых афіцэраў капітан французскай арміі Шарль дэ Голь, які пасля стаў генералам і Прэзідэнтам Францыі.